શ્રી શત્રુંજય મહાત્મ્ય અનુસાર શ્રી ભરતચક્રવર્તી, ગણધરભગવંતો પ્રતીષ્ઠાર્થે ગિરનાર આવેલા ત્યારે શ્રી નેમિજિન પ્રાસાદની પ્રતિષ્ઠા કાજે ઇન્દ્ર મહારાજા પણ ઐરાવણહાથી ઉપર આરૂઢ થઇ આવ્યા હતા. તે અવસરે પ્રભુના સ્નાત્રાભિષેક માટે ઐરાવણહાથી દ્વારા ભૂમિ ઉપર એક પગ દબાવીને કુંડ બનાવ્યો હતો જેમાં ત્રણેય જગતની વિશિષ્ટ નદીઓના જળ આ કુંડમાં ઉતારી આવ્યા હતા. તે વિશિષ્ટ જળ વડે ઇન્દ્ર મહારાજાએ ભક્તિ કાજે પ્રભુના અભિષેક કરાવ્યા હતા.